Zaključci sa 6. sjednice NVa- 02.02.2026.
Dnevni red:

1. Usvajanje zapisnika sa 5. sjednice Nastavničkog vijeća održanih 29. prosinca 2025. godine,
2. Izradba i obrana završnog rada u zanimanjima konobar, kuhar, slastičar i turističko hotelijerski komercijalist – ljetni rok,
3. Formiranje Prosudbenog odbora i Ispitnih povjerenstava za izradbu i obranu završnog rada šk. god. 2025./2026.,
4. Prijedlog za donošenje pedagoške mjere isključenja učenika iz škole,
5. Pedagoške mjere
6. Razno.

Točka 1)

Otvara se rasprava glede teksta zapisnika 5. sjednice Nastavničkog vijeća održane 29. prosinca 2025. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen.

Točka 2)
Ravnateljica Roth predstavlja Nastavničkom vijeću kalendar Izradbe i obrane završnog rada. Upozorava mentore da pripaze na rokove i da nakon datuma za predaju radova iste ne prihvaćaju.
Ravnateljica navodi važnije datume:
Ljetni rok izradbe i obrane završnog rada od 23.3.2026. do 23.06.2026.
Rok za prijavu izradbe i obrane završnog rada u ljetnom roku  od 23.3.2026. do 27.3.2026.
Predaja pisanog dijela izradbe završnog rada u urudžbeni zapisnik škole (ljetni rok) do 20. 5. 2026.
Usmena obrana završnog rada (prema posebnom rasporedu) od 15. do 23. 6. 2026.
Sjednica prosudbenog odbora rezultati obrane završnog rada, Sjednica Nastavničkog vijeća (datum na svjedodžbi o završnom radu), utorak, 23. 6. 2026.
Svečana podjela svjedodžbi maturantima, utorak, 30. 6. 2026.

Točka 3)
Članovi prosudbenog odbora na izradbi i obrani završnog rada u školskoj 2025./2026. godini.

1. PREDSJEDNIK PROSUDBENOG ODBORA
Ravnateljica: SIBILA ROTH, mag.cin.

2. ZAMJENIK PREDSJEDNIKA PROSUDBENOG ODBORA
Voditeljica: prof. B.B.

3. Razred: 
3.2 (konobar)
· prof. N.M.P.
3.2 (slastičar)
· nast. J.V.
· Razrednik: prof. N.N.

4. Razred: 3.3 (kuhar)

· [bookmark: _Hlk221177654]Prof. C.S.
· nast. DJ.G.
· Razrednik: prof. I.G.

5. Razred: 3.4 (kuhar)

· Prof. C.S.
· nast. DJ.G.
· Razrednik: prof. A.M.

6. Razred: 4.1 (TH komercijalist)

· Prof. A.M.
· Prof. LJ.M.
· Prof. M.Š.
· Razrednik: prof. K.Č.


7. Razred: 4.2 (TH komercijalist)

· prof. N.M.P.
· nast. D.C.
· prof. M.Š.
· Razrednica: prof.K.K.

Točka 4)

Pedagoginja J.B.A. u ime Nastavničkog vijeća obavještava ravnateljicu Ugostiteljske škole Opatija da su se stekli uvjeti za izricanje pedagoške mjere isključenja za sljedeće učenike:

E.B. (razred 1.2), a iz razloga neopravdanog izostajanja s nastave. 
Povjerenstvo je pozvalo na sastanak učenicu E.B. i majku B.T. dana 21. siječnja 2026. u 13,00 sati u ured ravnateljice, no sastanak nije održan radi nedolaska učenice i majke. Zaključno s danom 21. siječnja 2026. godine učenica ima ukupno 368 sati neopravdanih izostanaka. Sukladno svemu navedenom, Nastavničko vijeće odlučilo je da su ispunjeni zakonski uvjeti za izricanje pedagoške mjere isključenja.

L.S. (razred 3.4.), a iz razloga neopravdanog izostajanja s nastave.
Dana 28. siječnja 2026. godine učenik i majka pozvani su na razgovor s Povjerenstvom za
provedbu postupka izricanja pedagoške mjere isključenja učenika, no učenik i majka nisu se
odazvali na razgovor. Zaključno s danom 28. siječnja 2026. godine, učenik ima ukupno 491
sati neopravdanih izostanaka. Nastavničko vijeće odlučilo je da su ispunjeni zakonski uvjeti za izricanje pedagoške mjere isključenja.

Ravnateljica prihvaća predložene pedagoške mjere.

Točka 5)
Ravnateljica moli razrednike da predlože pedagoške mjere opomene pred isključenje:
1.1 Razred:
S.K.  - pedagoška mjera predlaže se zbog 112 sati neopravdanih izostanaka s nastave.

Nastavničko vijeće jednoglasno prihvaća pedagošku mjeru opomene pred isključenje.


Točka 6)
Ravnateljica izvještava Nastavničko vijeće sa sjednice Školskog odbora o izmjenama Godišnjeg plana i programa u dijelu kalendara djelatnosti u drugom roku državne mature. Koordinatorica državne mature profesorica I.P.T. govori da postoje određene tehničke poteškoće sa prijavom državne mature pojedinih kandidata (njihova prijava nije vidljiva u sustavu), ali da su o tome već izvijestili Nacionalni centar za vanjsko vrednovanje. Također, zatražena je prilagodba državne mature za pojedine učenike.

Ravnateljica prenosi obavijest Nastavničkom vijeću o digitalnom izdavanju svjedodžbi koje će se pomoću certifikata moći digitalno potpisati i pečatirati.

Ravnateljica moli zamjenike mladih razrednika da pogledaju e – Dnevnike novih razrednika i da im pomognu oko sređivanja istih. 

Ravnateljica se obraća novim nastavnicima i podsjeća ih koliko je maturantima važno da im nastavnici dođu u što većem broju na maturalnu zabavu. Ujedno, vidjet će kakav je protokol održavanja maturalnih zabava jer će se i oni sami uskoro naći u situaciji razrednika maturanata.

Povjerenstvo za kuharstvo je donijelo odluku da učenika I.Š., koji je stekao uvjete da nastupi na državnom natjecanju WorldSkills, zamijeni drugoplasirani učenik 3.3 razreda – E.D. zbog velikog broja izostanaka učenika I.Š. s nastave.  Mentor učeniku  E.D. bit će nastavnik Dj.G.

Ravnateljica izvještava Nastavničko vijeće o nadolazećim natjecanjima:
U srijedu, 04. veljače, profesorica M.Š. zajedno sa učenicama iz 4.2 razreda ide na natjecanje Več znanja za več turizma u Ljubljanu.
U petak, 06. veljače, profesorica N.M.P. i učenik L.F. iz 3.2 razreda sudjeluju na Badel Barmen Junior Cup u Zagreb
U četvrtak, 26. veljače održava se međužupanijsko natjecanje u Crikvenici na kojemu će se natjecati učenici naše škole u kategorijama Poslovanje recepcije hotela te Turistička destinacija pod mentorstvom profesorica M.Š. i I.L.
Također u četvrtak, 26. veljače, ali u Puli, održava se međužupanijsko natjecanje u kategorijama kuharstvo, slastičarstvo i ugostiteljsko posluživanje na kojima će se predstaviti naši učenici. Mentori u pratnji su profesorice N.M.P., J.V. te profesor Dj.G.
Dana 27. veljače učenik 4.2 razreda M.G. izborio je županijsko natjecanje u kategoriji engleskog jezika pod mentorstvom profesorice K.K.

Profesorica N.M.P. se obraća Nastavničkom vijeću vezano uz učenicu 4.1 razreda S.B. koja se sprema za natjecanje, ali bez obzira na pripreme mora izvršavati učeničke dužnosti na vrijeme.

Voditeljica B.B. podsjeća da učenici 4.2 razreda koji su upisali nastavak obrazovanja moraju položiti sve razlikovne ispite do 31. ožujka. 

Profesorica M.K. izvještava Nastavničko vijeće da su učenici naše škole nastupili na školskom natjecanju u futsalu u Delnicama, 30. siječnja 2026. godine, ali se nisu plasirali u daljnji tijek natjecanja.

Ravnateljica obavještava o usvajanju novog Pravilnika o promicanju spoznaje o štetnosti uporabe duhanskih i srodnih proizvoda za zdravlje. Sukladno Pravilniku, potrebno je imenovati Povjerenstvo za borbu protiv pušenja. Ravnateljica predlaže u povjerenstvo nastavnike LJ.V., I.L. i M.K.

Ravnateljica obavještava da je potrebno revidirati postojeću procjenu rizika iz 2014. godine ili izraditi novu koju će obaviti tvrtka specijalizirana iz područja zaštite na radu. Revidirati procjenu je nužno kako bi se moglo osposobiti djelatnike koji nisu uvršteni u procjenu – operativne djelatnike za sigurnost i civilnu zaštitu. Dobili smo ponude za reviziju/izradu nove procjene rizika između kojih se odabrala najpovoljnija. U svrhu izrade procjene dobili smo popis dokumenata od 17 točaka koje je potrebno dostaviti.
Nastavnik N.N. će biti upućen na polaganje ispita za stručnjaka zaštite na radu I. stupnja koji se prijavljuje Ministarstvu rada, mirovinskoga sustava, obitelji i socijalne politike.


